CELEX: 62013CN0027
Language: el
Date: 2013-01-21 00:00:00
Title: Υπόθεση C-27/13: Αίτηση προδικαστικής αποφάσεως την οποία υπέβαλε το Schleswig-Holsteinisches Oberlandesgericht (Γερμανία) στις 21 Ιανουαρίου 2013 — Flughafen Lübeck GmbH κατά Air Berlin PLC & Co. Luftverkehrs-KG

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/9
            
         Αίτηση προδικαστικής αποφάσεως την οποία υπέβαλε το Schleswig-Holsteinisches Oberlandesgericht (Γερμανία) στις 21 Ιανουαρίου 2013 — Flughafen Lübeck GmbH κατά Air Berlin PLC & Co. Luftverkehrs-KG
   (Υπόθεση C-27/13)
   2013/C 171/17
   Γλώσσα διαδικασίας: η γερμανική
   
      Αιτούν δικαστήριο
   
   Schleswig-Holsteinischens Oberlandesgericht
   
      Διάδικοι στην υπόθεση της κύριας δίκης
   
   
      Εναγόμενη και εκκαλούσα: Air Berlin PLC & Co. Luftverkehrs-KG
   
      Ενάγουσα και εφεσίβλητη: Flughafen Lübeck GmbH
   
      Προδικαστικά ερωτήματα
   
   
               1)
            
            
               Πρέπει εθνικό δικαστήριο, το οποίο καλείται να κρίνει αγωγή επιστροφής παροχών και επί παραλείψει, όσον αφορά μελλοντικές παροχές, να εκτιμήσει ότι αυτές οι παροχές αποτελούν μέτρα τα οποία δεν μπορούν να εφαρμοστούν δυνάμει του άρθρου 108, παράγραφος 3, τρίτο εδάφιο, ΣΛΕΕ πριν από την έκδοση τελικής αποφάσεως από την Ευρωπαϊκή Επιτροπή (στο εξής: Επιτροπή), όταν η Επιτροπή με μη προσβληθείσα απόφαση έχει κινήσει, λόγω των παροχών αυτών, επίσημη διαδικασία ελέγχου κρατικού μέτρου, βάσει του άρθρου 108, παράγραφος 2, ΣΛΕΕ, και στο σκεπτικό της αποφάσεως αυτής διευκρινίζεται κατ’ ουσίαν μεταξύ άλλων ότι οι παροχές αποτελούν κατά πάσα πιθανότητα κρατικές ενισχύσεις;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Ισχύει τούτο και στην περίπτωση που περαιτέρω η Επιτροπή έχει κατ’ ουσίαν δηλώσει στο σκεπτικό της αποφάσεώς της ότι δεν είναι σε θέση να διαπιστώσει εάν ο παρέχων ενήργησε στο πλαίσιο της οικονομίας της αγοράς ως ιδιώτης χρηματοδότης, όταν ανέλαβε την υποχρέωση να προβεί στις παροχές αυτές;
            
         
               3)
            
            
               Σε περίπτωση αρνητικής απαντήσεως στο πρώτο ή το δεύτερο ερώτημα:
               Μπορεί το εθνικό δικαστήριο στην περίπτωση αυτή να αναστείλει την ενώπιόν του διαδικασία μέχρις ολοκληρώσεως της επίσημης διαδικασίας ελέγχου κρατικού μέτρου;
            
         
               4)
            
            
               Σε περίπτωση καταφατικής απαντήσεως στο τρίτο ερώτημα:
               Πρέπει το εθνικό δικαστήριο στην περίπτωση αυτή να αναστείλει την ενώπιόν του διαδικασία μέχρις ολοκληρώσεως της επίσημης διαδικασίας ελέγχου κρατικού μέτρου;